Sepah bulan

Sepah bulan ialah sejenis cicak tanpa kaki mirip ular dalam genus kecil Anguis, keluarga Anguidae. Genus ini mengandungi lima spesies yang masih wujud, termasuk sepah bulan biasa (A. fragilis), sepah bulan timur (A. colchica), sepah bulan Yunani (A. graeca), sepah bulan Peloponnesos (A. cephalonnica) dan sepah bulan Itali (A. veronensis). Terdapat juga beberapa spesies fosil. 

Morfologi
Sungguhpun mirip dan sering disalah anggap sebagai ular, sepah bulan sebenarnya adalah cicak yang sudah kehilangan anggota badannya disebabkan oleh evolusi.

Sepah bulan berbeza dengan ular disebabkan beberapa ciri: kelopak matanya yang tiada pada ular (hanya ada bril); bukaan kecil pada telinga yang juga tiada pada ular; dan lidah yang bertakik di tengah, bukan bercabang seperti lidah ular. Tambahan pula, ular mempunyai bukaan rahang atas yang membolehkannya mengeluarkan lidah dan tiada pada sepah bulan.

Habitat
Sepah bulan hidup di sebarang habitat yang hangat dan terlindung seperti hutan cerang, padang rumput dan kerangas; ia kerap ditemukan di timbunan kompos di kebun, terkadang untuk tujuan kawalan perosak. Ia tersebar di seluruh Eropah dan sebahagian Asia, tetapi terbatas di habitat berhawa sedang dan lembap. Ia bertapa rehat pada bulan Oktober hingga Februari/Mac, secara berkelompok atau menyendiri, malah terkadang berkongsi ruang rehatnya dengan reptilia lain.

Diet
Sepah bulan mempunyai gigi alur yang membolehkan mereka menggigit dan menelan bulat mangsanya yang berupa invertebrat lunak seperti lintah bulan, ulat beluncas, serangga lain, lelabah dan cacing tanah. Siput selalunya dihindari kecuali ketika masih kecil kerana cangkangnya mudah dihancurkan.

Pengelasan

Subkeluarga Anguinae
Genus Anguis
Anguis cephallonica Werner, 1894iucnredlist.org - Anguis cephalonnica – sepah bulan Peloponnesos
Anguis colchica (Nordmann, 1840) – sepah bulan timur
Anguis fragilis Linnaeus, 1758Herpetofauna.co.uk – sepah bulan biasa
Anguis graeca Bedriaga, 1881 – sepah bulan Yunani
Anguis veronensis Pollini, 1818 – sepah bulan Itali
Anguis rarus Klembara & Rummel, 2017
Anguis stammeri Brunner, 1957
Anguis polgardiensis Bolkay, 1913

Gvoždík et al. (2013) membezakan lima spesies genetik Anguis: graeca, colchica, fragilis, cinerea, dan cephallonica, tetapi semakan menyeluruh terhadap genus ini masih belum selesai.

Catatan

 Rujukan